Иван Бунин
Могъщ, червен, олющен параход…

Превод от руски: Иван Теофилов, —

chitanka.info

Могъщ, червен, олющен параход,

пристигнал от Сидней, сега линее

до вълнолома. Радостно синее

безоблачния ярък небосвод.

Сред тишина и слънце, в изумруден,

прозрачен залив, с борда наклонен,

гигантът спи. Спи кея задимен

с хамали спящи. Бял, горещ, безлюден.

Прозира във водата тесен кил,

цял в плесени. Утайката кафява,

която край Суматра и край Ява,

и в Океана в зной е наслоил.

И негърче със фес, ведро и четка

виси и маже мръсния му бак,

водата върху аления лак

със огледални арабески светка.

И лака изпод черната му длан

го заслепява… И през сън запява

маймунчето-момче… И зазвучава

със чужда скръб напева на Судан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.